अन्तर्राष्ट्रिय एरोस्पेस अनुसन्धान केन्द्रका संस्थापक इगोर असुरबेलीले सन् २०१६ मा अज्गार्डिया नाम गरेको लघुराष्ट्रलाई राष्ट्रको मान्यता दिलाउन संयुक्त राष्ट्र संघमा दबाब दिन सबै मुलुकका जनतालाई अनुरोध गरे । सूचना निकालिएको दुई दिनमा नै राष्ट्र संघमा एक लाखभन्दा बढी आवेदन परे । एक महिनामा सो संख्या करिब ५ लाख पुग्यो । असुरबेलीले यसै वर्ष औपचारिक रूपमै राष्ट्र संघमा निवेदन दिने प्रक्रिया थालिसकेका छन् । अज्गार्डियामा संविधानसभाको चुनाव भई संविधान पनि बनिसकेको छ ।
